CELEX: 32017R0555
Language: lt
Date: 2017-03-24 00:00:00
Title: 2017 m. kovo 24 d. Komisijos įgyvendinimo reglamentas (ES) 2017/555, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (Tekstas svarbus EEE. )

25.3.2017   
            
            
               LT
            
            
               Europos Sąjungos oficialusis leidinys
            
            
               L 80/1
            
         KOMISIJOS ĮGYVENDINIMO REGLAMENTAS (ES) 2017/555
   2017 m. kovo 24 d.
   kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą ir 78 straipsnio 2 dalį,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos laikomos patvirtintomis pagal Reglamentą (EB) Nr. 1107/2009;
            
         
               (2)
            
            
               paraiškos dėl į šį reglamentą įtrauktų veikliųjų medžiagų patvirtinimo galiojimo atnaujinimo buvo pateiktos pagal Komisijos įgyvendinimo reglamentą (ES) Nr. 844/2012 (3). Tačiau šių medžiagų patvirtinimo galiojimas dėl nuo pareiškėjo nepriklausančių priežasčių gali baigtis anksčiau, negu bus priimtas sprendimas dėl jų patvirtinimo galiojimo atnaujinimo. Todėl būtina pratęsti jų patvirtinimo galiojimą pagal Reglamento (EB) Nr. 1107/2009 17 straipsnį;
            
         
               (3)
            
            
               atsižvelgiant į laiko ir išteklių, reikalingų daugybės veikliųjų medžiagų, kurių patvirtinimo galiojimas baigiasi 2019–2021 m., patvirtinimo atnaujinimo paraiškų vertinimui užbaigti, Komisijos įgyvendinimo sprendimu C/2016/6104 (4) sudaryta darbo programa, kuria veikliosios medžiagos sugrupuotos pagal jų panašumus ir nustatyti prioritetai atsižvelgiant į su žmonių bei gyvūnų sveikata ir aplinka susijusius saugos apsektus, kaip nustatyta Reglamento (EB) Nr. 1107/2009 18 straipsnyje;
            
         
               (4)
            
            
               vadovaujantis Įgyvendinimo sprendimu C/2016/6104, pirmenybė turėtų būti teikiama medžiagoms, kurios, manoma, kelia nedidelę riziką. Šių medžiagų patvirtinimo galiojimo pratęsimo laikotarpis turėtų būti kuo trumpesnis. Atsižvelgiant į valstybėms narėms ataskaitų rengėjoms ir antrosioms tą pačią ataskaitą rengiančioms valstybėms narėms tenkančių pareigų ir darbo pasiskirstymą ir turimus vertinimui atlikti ir sprendimams priimti būtinus išteklius, veikliosioms medžiagoms parafininei alyvai (CAS 64742-46-7), parafininei alyvai (CAS 72623-86-0), parafininei alyvai (CAS 8042-47-5), parafininei alyvai (CAS 97862-82-3) ir sierai toks laikotarpis turėtų būti vieneri metai;
            
         
               (5)
            
            
               veikliųjų medžiagų, kurios nepriskirtos prioritetinėms Įgyvendinimo sprendimo C/2016/6104 kategorijoms, patvirtinimo galiojimo laikotarpis turėtų būti pratęstas dvejiems arba trejiems metams, atsižvelgiant į esamą galiojimo datą, į tai, kad, remiantis Įgyvendinimo reglamento (ES) Nr. 844/2012 6 straipsnio 3 dalimi, papildomas veikliosios medžiagos dokumentų rinkinys turi būti pateiktas likus ne mažiau kaip 30 mėnesių iki patvirtinimo galiojimo pabaigos, į poreikį užtikrinti tolygų narėms ataskaitų rengėjoms ir antrosioms tą pačią ataskaitą rengiančioms valstybėms narėms tenkančių pareigų ir darbo pasiskirstymą ir turimus vertinimui atlikti ir sprendimams priimti būtinus išteklius. Todėl tikslinga pratęsti 2-fenilfenolio, įskaitant jo druskas, kaip antai natrio druską, chlormekvato, dimetachloro, etofenprokso, penkonazolo, propakvizafopo, tetrakonazolo, trialato ir zeta cipermetrino patvirtinimo galiojimą dvejiems metams, o veikliųjų medžiagų bensulfurono, natrio 5-nitroguajakolato, natrio o-nitrofenolato, natrio p-nitrofenolato ir tebufenpirado patvirtinimo galiojimą trejiems metams;
            
         
               (6)
            
            
               Komisija gavo paraišką pratęsti veikliosios medžiagos kvizalofopo-P (kvizalofopo-p etilo varianto) patvirtinimo galiojimą ir atskirą veikliosios medžiagos kvizalofopo-P (kvizalofopo-p tefurilo varianto) patvirtinimo atnaujinimo paraišką. Atsižvelgiant į šį faktą, taip pat dėl skirtingų kvizalofopo-p etilo ir kvizalofopo-p tefurilo rizikos profilių, patvirtinimo atnaujinimo procedūros požiūriu juos reikia laikyti dviem skirtingomis veikliosiomis medžiagomis. Kvizalofopo-p etilo variantas nepriskirtas prioritetinėms Įgyvendinimo sprendimo C/2016/6104 kategorijoms. Dėl šių priežasčių, taip pat atsižvelgiant į 5 konstatuojamojoje dalyje išdėstytas priežastis, jo patvirtinimo galiojimą tikslinga pratęsti dvejiems metams;
            
         
               (7)
            
            
               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, jei likus ne mažiau kaip 30 mėnesių iki šio reglamento priede nustatytos atitinkamos galiojimo pabaigos datos pagal Įgyvendinimo reglamentą (ES) Nr. 844/2012 nebus pateikta papildomų dokumentų rinkinio, Komisija nustatys galiojimo pabaigos datą – ji bus ta pati, kaip ir prieš priimant šį reglamentą, arba kita anksčiausia data;
            
         
               (8)
            
            
               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas neatnaujinamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento, kuriuo nepratęsiamas veikliųjų medžiagų patvirtinimo galiojimas, įsigaliojimo data, nelygu, kuri iš šių datų bus vėlesnė. Tais atvejais, kai Komisija priims reglamentą, kuriuo atnaujinamas šio reglamento priede nurodytos veikliosios medžiagos patvirtinimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;
            
         
               (9)
            
            
               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
            
         
               (10)
            
            
               atsižvelgiant į tai, kad kai kurių medžiagų patvirtinimo galiojimas baigiasi 2019 m. spalio 31 d., ir į tai, kad pareiškėjai turėtų pateikti papildomus dokumentų rinkinius likus 30 mėnesių iki patvirtinimo galiojimo pabaigos, šis reglamentas turėtų įsigalioti kuo greičiau;
            
         
               (11)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  OL L 153, 2011 6 11, p. 1.
   
      (3)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
   
      (4)  2016 m. rugsėjo 28 d. Komisijos įgyvendinimo sprendimas dėl veikliųjų medžiagų patvirtinimų, kurie nustoja galioti 2019, 2020 ir 2021 m., atnaujinimo paraiškų vertinimo darbo programos sudarymo pagal Europos Parlamento ir Tarybos reglamentą (EB) Nr. 1107/2009 (OL C 357, 2016 9 29, p. 9).
   
      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:
      
                  1)
               
               
                  šeštoje skiltyje bensulferono (271 įrašas) patvirtinimo galiojimo pabaigos data pakeičiama į „2022 m. spalio 31 d.“;
               
            
                  2)
               
               
                  šeštoje skiltyje natrio 5-nitroguajakolato (272 įrašas) patvirtinimo galiojimo pabaigos data pakeičiama į „2022 m. spalio 31 d.“;
               
            
                  3)
               
               
                  šeštoje skiltyje natrio o-nitrofenolato (273 įrašas) patvirtinimo galiojimo pabaigos data pakeičiama į „2022 m. spalio 31 d.“;
               
            
                  4)
               
               
                  šeštoje skiltyje natrio p-nitrofenolato (274 įrašas) patvirtinimo galiojimo pabaigos data pakeičiama į „2022 m. spalio 31 d.“;
               
            
                  5)
               
               
                  šeštoje skiltyje tebufenpirado (275 įrašas) patvirtinimo galiojimo pabaigos data pakeičiama į „2022 m. spalio 31 d.“;
               
            
                  6)
               
               
                  šeštoje skiltyje chlormekvato (276 įrašas) patvirtinimo galiojimo pabaigos data pakeičiama į „2021 m. lapkričio 30 d.“;
               
            
                  7)
               
               
                  šeštoje skiltyje propakvizafopo (278 įrašas) patvirtinimo galiojimo pabaigos data pakeičiama į „2021 m. lapkričio 30 d.“;
               
            
                  8)
               
               
                  šeštoje skiltyje zeta cipermetrino (281 įrašas) patvirtinimo galiojimo pabaigos data pakeičiama į „2021 m. lapkričio 30 d.“;
               
            
                  9)
               
               
                  šeštoje skiltyje dimetachloro (284 įrašas) patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  10)
               
               
                  šeštoje skiltyje etofenprokso (285 įrašas) patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  11)
               
               
                  šeštoje skiltyje penkonazolo (287 įrašas) patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  12)
               
               
                  šeštoje skiltyje trialato (288 įrašas) patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  13)
               
               
                  šeštoje skiltyje sieros (292 įrašas) patvirtinimo galiojimo pabaigos data pakeičiama į „2020 m. gruodžio 31 d.“;
               
            
                  14)
               
               
                  šeštoje skiltyje tetrakonazolo (293 įrašas) patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  15)
               
               
                  šeštoje skiltyje parafininių alyvų (294 įrašas) patvirtinimo galiojimo pabaigos data pakeičiama į „2020 m. gruodžio 31 d.“;
               
            
                  16)
               
               
                  šeštoje skiltyje parafininės alyvos (295 įrašas) patvirtinimo galiojimo pabaigos data pakeičiama į „2020 m. gruodžio 31 d.“;
               
            
                  17)
               
               
                  šeštoje skiltyje 2-fenilfenolio, įskaitant jo druskas, kaip antai natrio druską (299 įrašas), patvirtinimo galiojimo pabaigos data pakeičiama į „2021 m. gruodžio 31 d.“;
               
            
                  18)
               
               
                  279 įrašas pakeičiamas taip:
                  
                              „279
                           
                           
                              Kvizalofopas-P
                           
                           
                               
                           
                           
                               
                           
                        
                              Kvizalofop-P-tefurilas
                              CAS Nr. 119738-06-6
                              CIPAC Nr. 641.226
                           
                           
                              (RS)-tetrahidrofurfuril (R)-2-[4-(6-chlorchinoksalin-2-iloksi)fenoksi]propionatas
                           
                           
                              ≥ 795 g/kg
                           
                           
                              2009 m. gruodžio 1 d.
                           
                           
                              2019 m. lapkričio 30 d.
                           
                           
                              A DALIS
                              Leidžiama naudoti tik kaip herbicidą.
                              B DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į kvizalofopo-P peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2009 m. sausio 23 d., išvadas, ypač į jos I ir II priedėlius.
                              Atlikdamos šį bendrą vertinimą, valstybės narės turi skirti ypatingą dėmesį:
                              
                                          —
                                       
                                       
                                          komerciniais tikslais pagamintos techninės medžiagos specifikacijai, kuri turi būti patvirtinta ir pagrįsta tinkamais analitiniais duomenimis. Bandomoji medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija,
                                       
                                    
                                          —
                                       
                                       
                                          operatorių ir darbuotojų saugai ir užtikrinti, kad naudojimo sąlygose būtų numatyta naudoti tinkamas asmens apsaugos priemones,
                                       
                                    
                                          —
                                       
                                       
                                          netikslinių augalų apsaugai ir užtikrinti, kad registracijos sąlygose prireikus būtų numatytos rizikos mažinimo priemonės, kaip antai buferinės zonos.
                                       
                                    Registracijos sąlygose prireikus numatomos rizikos mažinimo priemonės.
                              Atitinkamos valstybės narės užtikrina, kad pranešėjas pateiktų Komisijai papildomos informacijos apie netiksliniams nariuotakojams keliamą pavojų.
                              Jos užtikrina, kad pranešėjas šią informaciją pateiktų Komisijai iki 2011 m. lapkričio 30 d.“
                           
                        
                              Kvizalofop-P-etilas
                              CAS Nr. 100646-51-3
                              CIPAC Nr. 641.202
                           
                           
                              etil (R)-2-[4-(6-chlorchinoksalin-2-iloksi)fenoksi] propionatas
                           
                           
                              ≥ 950 g/kg
                           
                           
                              2009 m. gruodžio 1 d.
                           
                           
                              2021 m. lapkričio 30 d.